Diari Oficial de la Generalitat Valenciana


Sumari del DOGV 7066, del 12-07-2013 (2013/7107)

Notificació de la sentència dictada en el procediment ordinari número 174/2012.
-------------------------------------------------------------------------------

### Dades del document

Número de DOGV
:   7066

Data del DOGV
:   12-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7107


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 174/2012. [2013/7107]  
María Tamara Vicente Silva, secretària del Jutjat de Primera Instància número 3 de Castelló de la Plana, faig saber que en este procediment, seguit a instàncies de Jaime Arnau Alonso i la Comunitat de Propietaris Méndez Núñez (Garatges) contra Gesprode, SL, Pedro del Pino Toribio, Asemas Mutua de Seguros y Reaseguros i Concepción Piñero Romero, s'ha dictat sentència l'encapçalament i la dispositiva de la qual són com seguix:  
«Sentència número 107/2013  
Castelló de la Plana, 24 de maig de 2013  
M.ª Teresa Vicedo Segura, magistrada del Jutjat de Primera Instància número 3 de Castelló de la Plana i partit, he vist les actuacions de juí ordinari registrades amb el número 174/2012, seguides a instàncies de la procuradora M.ª Jesús de la Rubia Marzá, en nom i representació de Modesto Juárez Gómez, com a president de la Comunitat de Propietaris Méndez Núñez (Garatges), de l'edifici siti a Castelló de la Plana, carrer de Méndez Núñez, número 3, carrer d'Egual, número 11, sota la direcció tècnica de la lletrada M.ª Carmen Piquer Marco, contra la mercantil Gesprode, SL, Pedro del Pino Toribio i Asemas Mutua de Seguros y Reaseguros, representats per Pilar Barrachina Pastor i amb l'assistència lletrada de Manuel Breva Calatayud, i contra Concepción Piñero Romero, representada per Carmen Rubio Antonio i amb l'assistència lletrada de Luis Miguel Aguilar Godes, procedix dictar la següent resolució.  
  
Dispositiva  
Estime la demanda interposada per la procuradora M.ª Jesús de la Rubia Marzá, en nom i representació de Modesto Juárez Gómez, com a president de la Comunitat de Propietaris Méndez Núñez (Garatges), de l'edifici siti a Castelló de la Plana, carrer de Méndez Núñez, número 3, carrer d'Egual, número 11, sota la direcció tècnica de la lletrada M.ª Carmen Piquer Marco, contra la mercantil Gesprode, SL:   
  
- Declare que el garatge objecte de la demanda incomplix la normativa vigent en els termes assenyalats en l'informe de l'arquitecte senyor Ramírez Ros (doc. núm. 17 de la demanda), recolzat per l'informe de l'arquitecta Valero Muñoz (doc. núm. 9 de la demanda), el que determina que l'ús de les zones comunes i de les places afectades individualment siga de difícil o impossible ús.   
- Condemne la mercantil demandada a:   
1) Adequar el garatge a la normativa vigent quant a la distància correcta de radi de gir dels vehicles, a l'eixida de cada una de les tres rampes d'accés i de les altres places afectades de la manera següent:   
  
- Eliminació de la plaça de cotxe número 60, finca registral 56462/60, i adjudicació als seus propietaris de la plaça 41, finca registral 56432/41, propietat de Gesprode, SL.  
- Vinculació de la plaça número 21, finca registral 56291/21, a la vivenda unifamiliar finca registral 56884.  
- Conversió de les places de cotxe números 5, 19 bis, 24, 38 bis, 43, en places de motocicleta, amb desvinculació de la plaça número 5 de la vivenda finca registral 56418. Desvinculació de la plaça 38 bis al pis tipus B planta 2a, finca registral 56078, i vinculació de la plaça 22, finca registral 56236/22, a eixe pis.  
- Canvi d'ubicació de les places 2, 3, 4, 5, 19 bis, 21, 22, 23, 24, 38 bis, 40, 41, 42, 42 segons els plànols adjunts en l'informe de l'arquitecte senyor Ramírez Ros (doc. núm. 17 de la demanda, tercera planta del soterrani, solució 2).  
2) A pagar de tots els gastos que comporten estes modificacions com ara demarcació de les places en el sòl, llicència municipal, modificació notarial de declaració d'obra nova, gastos registrals, impostos vigents en el moment d'execució de la sentència i tots els altres relacionats.  
  
3) A indemnitzar el propietari de la plaça número 5, senyor Sansano, en 5.000 euros i a indemnitzar la comunitat de propietaris pels danys morals en la quantitat de 5.000 euros.   
S'imposa el pagament de les costes causades en el procediment a la demandada Gesprode, SL.  
Notifiqueu a les parts esta sentència, feu-los saber que no és ferma i que en contra es pot interposar un recurs d'apel·lació que, si és el cas, haurà d'interposar-se davant d'este mateix Jutjat, dins del termini de 20 dies següents a aquell en què es notifique esta resolució. Per a la interposició de l'esmentat recurs caldrà efectuar el depòsit en el compte d'este Jutjat.  
Porteu l'original al llibre de sentències i deduïu-ne testimoniança per a incorporar-lo a les actuacions.  
Esta és la meua sentència, que pronuncie i firme M.ª Teresa Vicedo Segura, magistrada del Jutjat de Primera Instància número 3 de Castelló de la Plana i partit.   
Publicació. L'anterior sentència ha sigut firmada, llegida i publicada per la magistrada que la subscriu, mentres celebrava audiència pública el dia de la data. En done fe.»  
I atés que la mercantil demandada, Gesprode, SL, es troba en parador desconegut, expedisc este edicte a fi que li valga de notificació de forma deguda.  
  
Castelló de la Plana, 1 de juliol de 2013.- La secretària judicial: María Tamara Vicente Silva.